Konsų kultūrinis kraštovaizdis

Konsų kultūrinis kraštovaizdis – saugoma teritorija pietinėje Etiopijos dalyje, kuriame vyrauja konsų tauta. Dėl savo išsaugoto kultūrinio kraštovaizdžio, atspindinčio tradicinį žemės ūkį, terasinės žemdirbystės sprendimus, 2011 m. įtrauktas į pasaulio paveldo sąrašą.Konso Cultural Landscape

Pasaulio paveldo objektas yra Konsų zonoje (Pietų Etiopijos regioninė valstija), užima apie 10 proc. konsų tradicinių gyvenamų teritorijų. UNESCO saugoma teritorija apima apie 23 tūkst. ha, joje yra tankiau gyvenamos nederlingos lygumos ir rečiau gyvenamos aukštikalnės.„Preliminary examination of major factos affecting subsistence economy of South Omo Zone and Konso special wereda in South-western Ethiopia“ UNDP-EUE Report, May 1996

 Miesteliai 
Visame regione yra 20 stambių miestelių tipo gyvenviečių (paleta). Konso (Karačio) miestelis, kuris yra teritorijos šiaurės rytiniame pakraštyje, nepriklauso pasaulio paveldui, nes neatspindi tradicinės gyvensenos. Tarp pasaulio paveldu pripažintų yra tokios gyvenvietės kaip Gamolė, Goča, Mečelas, Žemutinis Dokatu, Burkuda, Hulmė, Dara, Olantu, Mečekė ir kt.UNESCO paraiškos dokumentas

Paleta kuriasi aukštesnėse vietovėse, dažniausiai kalnų viršūnėse. Tai buvo daroma dėl gynybinių sumetimų ir siekiant išvengti maliarijos. Jas supa 1-6 akmeninės sienos. Papildomos sienos atsiranda miesteliui plečiantis ir naujai apjuosiant naujai įsisavintus plotus. Kuomet gyventojai nebesutelpa gyvenvietėje, kuriami vasaliniai kaimai.篠原徹 (2002) 「エチオピア・コンソ社会における農耕の集約性」（掛谷誠編 『アフリカ農耕民の世界 – その在来性と変容』京都大学学術出版会） Miestelius juosia siaura krūmynų zona dina, kurioje renkamas kuras. Aplinkui nuo kalno žemyn leidžiasi terasiniai laukai.

Miestelių bendruomenės dalinasi į mažesnius teritorinius vienetus kanta. Čia susikūrusios aikštės mora išlieka svarbia bendruomenės kultūrine erdve, kuri vyksta mokymai, žaidimai, atliekami ritualai. Kai kurie miesteliai turi iki 17 mora, kurios keliais sujungtos tarpusavyje ir su vartais. Jaunos moterys neturi teisės kirsti mora, ir ją paprastai apeina pakraščiu. Svarbiausiose mora stovi bendruomeniniai namai pafta, kuriuose vyksta vyrų susirinkimai, svarbiausi ritualai, kartais čia gyvena nevedę vyrai. Šalia šių namų pastatomas ulahita, didžiulis iš miško atvežtas medžio kamienas, kuriame žymimos gadaa sistemos kartos, stovi akmeninės skulptūros.UNESCO paraiškos dokumentas

 Žemdirbystė 
Konsų ūkis yra pagrįstas žemdirbyste. Kalnuotose nederlingose žemėse konsai sukūrė žemdirbystės sistemą, kuri leidžia išgauti iš gamtos visą įmanomą derlių. Didžiulis gyvenojų tankumas priverčia išnaudoti kiekvieną plotelį. Žemiau nuo viršūnėse įsitvirtinusių gyvenviečių, kalnų šlaituose kuriamos akmenimis sutvirtintos terasos (dila), kurios apsaugo dirvą nuo erozijos, sukaupia negausų vandenį. Kartais tokios terasos gali pasiekti ir 5 metrus aukščio. Pagal dydį darželiai terasose gali būti trijų rūšių. Helanda yra standartiniai 10x5 m dydžio laukeliai, halga – perpus mažesni, o sagalitta yra įsiterpę ypač siauruose ruožuose.篠原徹 (2005) 『自然を生きる技術 – 暮らしの民俗自然誌』吉川弘文館

Vienas pagrindinių javų yra sorgas, tačiau auginami ir šakniavaisiai, medvilnė.„Important Bird Area factsheet: Konso – Segen, Ethiopia“, BirdLife International website Iš viso priskaičiuojamos 32 rūšys pagrindinių žemės ūkio kultūrų.

Laukeliuose sodinama mišriai, piekvienai žemės ūkio kultūrai parenkama tinkama vieta. Pvz. lauko viduryje, kur yra įdubimas, sodinami daugiau vandens reikalaujantys augalai, pakraščiuose – mažiau. Kiekvienas augalas ar jo veislė pasirenkama pagal vietos sąlygas. Pvz. vien sorgų konsai žino 16 skirtingų veislių, ir jas sodina labiausiai pritaikytose vietose.

Tradicinėje žemdirbystėje naudojamas gyvulių mėšlas, kuris surenkamas ir kaupiamas specialiose vietose kuufa, esančiose šalia gyvenviečių. Teritorija šalia kuufa naudojama ir kaip gyvenvietės tualetas. Tręšimui naudojami ir surinkti pelenai.

 Šventosios giraitės 
Konsų kraštovaizdyje išsaugotos šventosios giraitės, čia renkami medicininiai augalai, iš čia į miestelius atgabenami šventieji medžiai. Į pasaulio paveldą įtrauktos trys iš jų: Kala, Bamalė ir Kufa. Čia atliekami inicijacijos ritualai, čia prieš vedybas kelis mėnesius turi gyventi vyrai. Taip pat vyksta svarbūs susirinkimai tarp atskirų miestelių.

Tradicinės religijos šventijai gyvena netoli giraičių, o laidojami jose. Čia statomos medinės antropomorfinės statulos (waaka), kurios tarnauja kaip antkapiniai paminklai. Netoli giraičių įkuriamos vandens talpyklos (harda), kurias stato ir prižiūri visa bendruomenė.Konso Cultural Landscape

 Susiję pasaulio paveldo objektai 
  Filipinų Kordiljerų ryžių terasos (1995);
  Čingčengo kalnas ir Dudziangjano irigacinė sistema (2000);
  Omano afladžo irigacinės sistemos (2006);
  Balio kultūrinis kraštovaizdis: Subakas kaip Tri Hita Karana filosofijos manifestacija (2012);
  Honghės hanių ryžių terasų kultūrinis kraštovaizdis (2013);
  Persų kanatas (2016).

 Išnašos 

Kategorija:Žemės ūkis